**Likumprojekta „Grozījumi likumā „Par valsts un pašvaldību īpašuma objektu privatizāciju”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likumprojekts ir sagatavots pēc Ekonomikas ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Valsts akciju sabiedrība „Privatizācijas aģentūra” (turpmāk – Privatizācijas aģentūra) tika dibināta 1994.gada 22.aprīlī kā bezpeļņas organizācija, bet 2004.gada 1.novembrī tā kļuva par valsts akciju sabiedrību un tika ierakstīta komercreģistrā. Privatizācijas aģentūras pamatdarbība ir saistīta ar valsts īpašuma privatizāciju un noslēgto privatizācijas līgumu kontroli. Laika gaitā Privatizācijas aģentūrai tika deleģēts pildīt citus pārvaldes uzdevumus, kas saistīti ar privatizācijas sertifikātu aprites administrēšanu, valsts kapitāla daļu atsavināšanu un valsts kapitāla pārvaldīšanu, kā arī valsts dzīvojamo māju (dzīvokļu) privatizāciju, atsavināšanu un dzīvojamo māju pārvaldīšanu līdz to nodošanai pašvaldībām vai dzīvokļu īpašniekiem. Sākot ar 2009.gadu Privatizācijas aģentūru valsts izmanto kā instrumentu valsts atbalsta jautājumu realizēšanai, t.i., akciju sabiedrībā „Citadele banka”, akciju sabiedrībā „Reverta” un sabiedrībā ar ierobežotu atbildību „Hiponia”.  Līdz ar to kopš Privatizācijas aģentūras dibināšanas 1994.gadā būtiski ir mainījušies tās uzdevumi un attiecīgi tās firma neatbilst tās uzdevumiem. Attiecīgi Likumprojekts paredz mainīt Privatizācijas aģentūras firmu uz valsts akciju sabiedrību „Valsts aktīvu pārvaldības aģentūra” (turpmāk – Valsts aktīvu pārvaldības aģentūra).  2. Saskaņā ar Publisko personu kapitāla daļu un kapitālsabiedrību pārvaldības likuma 161.panta pirmo daļu publiskas personas kapitālsabiedrību, kura izdod administratīvos aktus vai administrē valsts nodevu un kuras ienākumi veidojas no dotācijas (subsīdijas) vai pakalpojuma sniegšanas, izpildot tai deleģētos valsts pārvaldes uzdevumus, pārveido par iestādi vai publisko aģentūru, ja vien publiskas personas augstākā lēmējinstitūcija, ievērojot šā likuma [162.panta](http://likumi.lv/doc.php?id=269907#p162) otrajā daļā noteikto, nav lēmusi citādi. Šī likuma 162.panta otrā daļa nosaka, ka publiskas personas augstākā lēmējinstitūcija, pieņemot šā panta pirmajā daļā minēto lēmumu, var pieprasīt revidenta atzinumu par pārveidošanas riskiem, kā arī izvērtēt visus finanšu un juridiskos riskus, kas var rasties, kapitālsabiedrību pārveidojot par iestādi vai publisko aģentūru. Ņemot vērā minēto un to, ka valsts ar Privatizācijas aģentūru starpniecību (līdzdalību) realizē ar Eiropas komisijas lēmumu apstiprinātu valsts atbalstu akciju sabiedrībā „Citadele banka”, akciju sabiedrībā „Reverta” (līdz 2017.gada 31.decembrim) un sabiedrībā ar ierobežotu atbildību „Hiponia” (līdz 2018.gada 31.decembrim), Likumprojekts paredz uzdevumu Ministru kabinetam līdz 2019.gada 1.janvārim veikt visas nepieciešamās darbības, lai pārveidotu Privatizācijas aģentūru (pēc nosaukuma maiņas Valsts aktīvu pārvaldības aģentūra) par tiešo pārvaldes iestādi vai publisko aģentūru.  3.Lai pārraudzītu Privatizācijas aģentūras un tās valdes darbību tai deleģēto valsts pārvaldes uzdevumu izpildē, Likumprojekts paredz izveidot Privatizācijas aģentūras padomi. Padomes sastāvā tiek iekļauti Ministru kabineta noteikto nozaru ministriju izvirzītie pārstāvji. Par Privatizācijas aģentūras padomes priekšsēdētāju noteikts Ekonomikas ministrijas izvirzītais padomes loceklis. Ja padomes loceklis atstāj amatu vai tiek atsaukts no amata pirms padomes termiņa beigām, viss padomes sastāvs no jauna nav jāieceļ un pārējie padomes locekļi turpina pildīt savus amata pienākumus. Likumprojekts paredz uzdevumu Ekonomikas ministrijai nodrošināt, ka līdz 2015.gada 1.septembrim tiek izveidota Privatizācijas aģentūras (pēc nosaukuma maiņas Valsts aktīvu pārvaldības aģentūras) padome.  4. Saskaņā ar likuma „Par valsts un pašvaldību īpašuma objektu privatizāciju” (turpmāk – Privatizācijas likums) 6.panta trešo daļu ienākumi no valsts īpašuma objektu privatizācijas ieskaitāmi valsts budžetā. Pirms ienākumu ieskaitīšanas valsts budžetā no tiem atskaita Ministru kabineta noteiktos privatizācijas izdevumus, kā arī ieskaitījumu 10 procentu apmērā rezerves fonda veidošanai. Atbilstoši minētā likuma 11.panta trešajai daļai Privatizācijas aģentūra ir šā likuma [6.panta](http://likumi.lv/doc.php?id=57971#p6) trešajā daļā noteiktā rezerves fonda turētāja. Rezerves fonda līdzekļi izmantojami valsts īpašuma privatizācijas procesa (pirkuma līgumu atcelšana, atpakaļpirkuma veikšana, nodokļu parādu kapitalizācija, denacionalizācija un citi izdevumi), privatizācijas sertifikātu piešķiršanas, dzēšanas un apgrozības procesa, valsts kapitāla daļu atsavināšanas un valsts dzīvojamo māju privatizācijas, atsavināšanas un apsaimniekošanas procesa organizatoriskajam nodrošinājumam atbilstoši Ministru kabineta reglamentētajiem nosacījumiem un kārtībai.  Ministru kabineta 2011.gada 20.decembra noteikumu Nr.976 „Kārtība, kādā veicami atskaitījumi Privatizācijas aģentūrai par valsts īpašuma privatizāciju, valsts kapitāla daļu atsavināšanu un citām normatīvajos aktos noteiktajām darbībām, izveidojams un izlietojams rezerves fonds un veicami maksājumi valsts budžetā” (turpmāk – Noteikumi Nr.976) 27.punkts nosaka pārvaldes uzdevumus un nosacījumus, kad Privatizācijas aģentūra izlieto rezerves fonda līdzekļus. Lielākās (bet ne tikai) izmaksas no rezerves fonda, noteiktu pārvaldes uzdevumu finansēšanā, veidojas:  1) ar valsts īpašuma objektu privatizācijas procesu saistīto izdevumu segšanu, ja ienākumi no attiecīgā īpašuma pārdošanas nav pietiekami, lai segtu pilnā apmērā procesa izdevumus un atskaitījumus Privatizācijas aģentūrai. Piemēram, ja valsts īpašuma objekts tiek pārdots par privatizācijas sertifikātiem vai arī tā pārdošanas vērtība ir mazāka nekā izdevumi, t.sk. saistībā ar īpašumu sakārtošanu, uzturēšanu un tiesvedībām. Jāņem vērā, ka valsts īpašuma objektu masveida privatizācija ir pabeigta un Privatizācijas aģentūras rīcībā ir palikuši galvenokārt tikai „problemātiskie objekti”, tas ir, tādi objekti, kuru privatizācija nav tikusi veikta iepriekšējos periodos juridisku vai ekonomisku apsvērumu dēļ. Šādu objektu vērtības ir salīdzinoši mazas, tomēr privatizācijas mērķis ir jāsasniedz un objektu privatizācija ir jāpabeidz. 2014.gadā šādu nesegto normatīvo atskaitījumu summa, kas tika finansēta no rezerves fonda bija 395 768 *euro*;  2) atbilstoši likuma „Par privatizācijas sertifikātiem” 3.1pantā noteiktajam rezerves fonda līdzekļi tiek izlietoti privatizācijas sertifikātu piešķiršanas, dzēšanas un apgrozības procesa nodrošināšanai. Akciju sabiedrībai „Latvijas Attīstības finanšu institūcijas „Altum”” (turpmāk –Altum) ar Ministru kabineta 2013.gada 17.decembra noteikumiem Nr.1522 „Noteikumi par privatizācijas sertifikātu kontu apkalpošanas uzdevuma deleģēšanu” ir deleģēts pārvaldes uzdevums nodrošināt privatizācijas sertifikātu kontu atvēršanas, uzturēšanas, privatizācijas sertifikātu ieskaitīšanas privatizācijas sertifikātu kontā un citu ar privatizācijas sertifikātu kontu apkalpošanu un privatizācijas sertifikātu apgrozību saistīto pakalpojumu. Līdz ar to Altum tiek segta starpība starp tās izdevumiem, kas saistīti ar šo pārvaldes uzdevuma izpildi, un ienākumiem no pakalpojuma maksas.2014.gadā šī starpība ir 658 624 *euro*.  Tāpat Privatizācijas aģentūrai ar Ministru kabineta 2014.gada 1.aprīļa noteikumiem Nr.172 „Noteikumi par privatizācijas sertifikātu aprites administrēšanas uzdevuma deleģēšanu” ir deleģēts pārvaldes uzdevums nodrošināt privatizācijas sertifikātu piešķiršanu, emitēšanu, to izmantošanu un dzēšanu, kā arī citas darbības, kas saistītas ar privatizācijas sertifikātu apgrozības uzraudzību. Līdz ar to Privatizācijas aģentūrai tiek segti tās izdevumi, kas saistīti ar deleģētā valsts pārvaldes uzdevuma izpildi.2014.gadā minētie izdevumi ir 13 600 *euro* apmērā;  3) valsts dzīvojamo māju privatizācijas, apsaimniekošanas un atsavināšanas procesa izmaksu segšanas, ja kārtējā budžeta likumā nav paredzēta dotācija. Šādas funkcijas izpildei 2012.-2014.gadā finanšu līdzekļi Privatizācijas aģentūrai nav piešķirti. Līdz ar to šo funkciju saistītie izdevumi tiek segti no rezerves fonda līdzekļiem. Privatizācijas aģentūras 2014.gada izdevumu kopsumma, kas nepieciešama dzīvokļu privatizācijas un atsavināšanas funkcijas nodrošināšanai ir 425 586 *euro*. Savukārt 2014.gadā faktiski saņemtie maksājumi par dzīvokļu atsavināšanas līgumiem bija 127 990 *euro*;  4) Privatizācijas aģentūra veic tās valdījumā esošu objektu apsaimniekošanu un uzturēšanu līdz to pārdošanai un nodrošina objektu iznomāšanu. Privatizācijas procesa ietvaros Privatizācijas aģentūra nodrošina tās valdījumā esošo iznomāto valsts īpašuma objektu nekustamā īpašuma nodokļa (turpmāk - NĪN) un pievienotās vērtības nodokļa (turpmāk - PVN) maksājumus. Privatizācijas aģentūra maksā NĪN atbilstoši pašvaldību izrakstītajiem NĪN maksāšanas paziņojumiem. Ja attiecīgajam valsts nekustamajam īpašumam ir nomnieks, tad atbilstoši nomas līgumiem Privatizācijas aģentūra izraksta subjektiem rēķinus par tā nomu, kuros norāda par attiecīgo nekustamo īpašumu maksājamo NĪN. Ja nomas līgumu subjekti veic maksājumus atbilstoši izrakstītajiem rēķiniem, tad Privatizācijas aģentūra atgūst rēķinos norādīto un pašvaldībām pārskatīto NĪN summu. Taču, ja nomas līgumu subjekti nemaksā rēķinus, tad pašvaldībām pārskaitīto NĪN summu atgūšana pilnā apmērā ir apgrūtināta vai, atsevišķos gadījumos, pat neiespējama.  Papildus jānorāda, ka Privatizācijas aģentūra maksā NĪN arī par neiznomātiem valsts nekustamajiem īpašumiem. Uz 2014.gada 31.decembri par objektiem samaksātā un no nomniekiem vēl neatgūtā NĪN summa bija 98 444 *euro*. Jāpiebilst, ka43,4% subjektu kavē vai vispār neveic nomas rēķinu maksājumus. NĪN summa, kas tika norakstīta zaudējumos laika periodā no 2004.gada līdz 2014.gada 31.decembrim, bija 335 tūkst. *euro*.  Privatizācijas aģentūra izraksta rēķinus nomas līgumu subjektiem par valsts īpašuma (objektu un zemes) nomu ar PVN. Līdz nākamā mēneša 20.datumam Privatizācijas aģentūra pārskaita rēķinos norādīto PVN summu valsts budžetā no naudas līdzekļiem, kas pieejami tās bankas kontos. Ja nomas līgumu subjekti veic maksājumus atbilstoši izrakstītajiem rēķiniem, tad Privatizācijas aģentūra atgūst rēķinos norādīto un valsts budžetā pārskaitīto PVN summu. Taču, ja nomas līgumu subjekti savlaicīgi nemaksā rēķinus, tad valstij pārskaitīto PVN summu atgūšana pilnā apmērā ir apgrūtināta vai atsevišķos gadījumos pat neiespējama. Uz 2014.gada 31.decembri PVN summa, kas iekļauta Privatizācijas aģentūras bilancē kā vēl neatgūtā no nomniekiem bija 98 763 *euro*. Jāpiebilst, ka 43,4% subjektu kavē vai vispār neveic nomas maksājumus. Laika periodā no 2004.gada līdz 2014.gada 31.decembrim zaudējumos jau norakstītā PVN summa bija 77 052 *euro*;  5) atbilstoši [Valsts un pašvaldību īpašuma privatizācijas un privatizācijas  sertifikātu izmantošanas pabeigšanas likuma](http://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums) 4.panta sestajai daļai Altum ar Ministru kabineta 2014.gada 8.aprīļa noteikumiem Nr.192 „Kārtība, kādā deleģē valsts pārvaldes uzdevumu – zemes izpirkuma (pirkuma) līgumu slēgšanu, šo līgumu izpildes kontroli un neizpirktās zemes nodošanu pašvaldības īpašumā” ir deleģēts pārvaldes uzdevums nodrošināt lauku un pilsētu zemes izpirkuma (pirkuma) līgumu slēgšanas pakalpojumu, kura izmaksas tiek segtas no rezerves fonda līdzekļiem, kā arī tiek segta starpība starp izdevumiem un ieņēmumiem no šo līgumu izpildes kontroles un neizpirktās zemes nodošanas pašvaldību īpašumā pakalpojuma nodrošināšanu. 2014.gadā šīs izmaksas ir 98 699 *euro* apmērā*.*  No 2012.gada katru gadu atbilstoši Privatizācijas likuma nosacījumiem rezerves fonds tiek papildināts vidēji par 500 000 *euro,* taču tā izdevumi būtiski pārsniedz ienākumus. Kopējais rezerves fonda samazinājums 2012.gadā bija 963 873 *euro*, bet 2013.gadā – 745 292 *euro*.  Savukārt 2014.gada 1.janvārī Privatizācijas aģentūras rezerves fonds bija 4 183 746 *euro* apmērā. 2014.gada laikā rezerves fonds tika papildināts par 633 756 *euro*. Rezerves fonda samazinājums attiecīgajā periodā bija 2 087 509 *euro*. Saskaņā ar Privatizācijas aģentūras nerevidētiem gada rezultātiem rezerves fonda apjoms 2014.gada 31.decembrī ir 2 729 993 *euro*.  2015.gadā plānotie ieņēmumi rezerves fondā būs aptuveni 435 tūkst. *euro*. To apjoms nesedz izdevumu prognozes. Plānotie izdevumi, kas 2015.gadā būtu sedzami no rezerves fonda ir 2 777 tūkst. *euro*, tai skaitā:   1. nesegtie normatīvie atskaitījumi aptuveni 400 tūkst. *euro* apmērā, 2. ar deleģēto valsts pārvaldes uzdevumu izpildi saistīti maksājumi Altum un citām institūcijām 607 tūkst. *euro* apmērā, 3. Privatizācijas aģentūras ar deleģēto valsts pārvaldes uzdevumu izpildi saistītu izdevumu kompensācija 1 770 tūkst. *euro*;   Līdz ar to var secināt, ka pie pašreizējiem nosacījumiem 2015.gadā strauji samazināsies rezerves fonda uzkrājumi, bet 2016.gadā rezerves fonda līdzekļi nebūs pietiekami, lai segtu iepriekš minēto pārvaldes uzdevumu veikšanu.  Jāņem vērā, ka arī Noteikumos Nr.976 noteikto atskaitījumu no valsts īpašuma – ēku (būvju) (izņemot dzīvojamās mājas un dzīvokļa īpašumus), apbūvētu un neapbūvētu zemesgabalu, kapitālsabiedrību, kapitāla daļu vai citas mantas, kas ir valsts īpašumā, – privatizācijas, valsts kapitāla daļu atsavināšanas un valsts kapitāla pārvaldīšanas rezultātā iegūtajiem naudas līdzekļiem un citiem ieņēmumiem apjomu nepieciešams būtiski palielināt, jo tie pilnībā nesedz Privatizācijas aģentūras izdevumus. 2014.gadā normatīvo atskaitījumu kopējā summa bija 1 313 787 *euro*, t.sk. nesegtie normatīvie atskaitījumi, kas finansējami no rezerves fonda līdzekļiem - 395 768 *euro*. 2015.gadā prognozētie Privatizācijas aģentūras ieņēmumi normatīvo atskaitījumu veidā būs 1 200 tūkst. *euro*, t.sk. nesegto normatīvo ieņēmumu summa varētu pārsniegt 400 tūkst. *euro*. Šobrīd ir uzsākts process, lai iesniegtu Ministru kabinetā precizētu nepieciešamo atskaitījumu apmēru Privatizācijas aģentūrai par paveikto darbu.  Ņemot vērā privatizējamo objektu vērtības un to problemātiku, tiek prognozēts, ka, palielinot atskaitījumu apmēru Privatizācijas aģentūrai, saglabāsies vai pat palielināsies nesegto atskaitījumu proporcija. Šie nesegtie atskaitījumi saskaņā ar esošiem normatīviem aktiem tiek segti no rezerves fonda līdzekļiem. Tas nozīmē, ka pieaugot rezerves fonda izdevumiem un nepalielinot ieņēmumus rezerves fondā, vairs nebūs līdzekļu, ar ko segt noteiktu valsts pārvaldes uzdevumu izpildi.  Ja netiks palielināti atskaitījumi rezerves fondā, pie šādas prognozes būs nepieciešams jau 2016.gadā piešķirt dotāciju no valsts budžeta šādu pārvaldes uzdevumu izpildei: valsts īpašuma objektu privatizācijas procesa nodrošināšanai, privatizācijas sertifikātu piešķiršanas, dzēšanas un apgrozības procesa nodrošināšanai, valsts dzīvojamo māju privatizācijas, apsaimniekošanas un atsavināšanas procesa izmaksu segšanai un lauku un pilsētu zemes izpirkuma (pirkuma) līgumu slēgšanas pakalpojuma nodrošināšanai.  Tai pašā laikā, Privatizācijas aģentūra 2014.gadā pārskaitīja valsts budžetā  - 6 255 238 *euro* par privatizācijā gūtajiem ienākumiem.  Ņemot vērā rezerves fonda atlikumu 2014.gada beigās, plānotos 2015.gada ieņēmumus un izdevumus, kā arī ņemot vērā nepieciešamību nodrošināt pilnvērtīgu Privatizācijas aģentūras darbu un tai deleģēto pamatfunkciju izpildi, ir nepieciešams veikt grozījumus Privatizācijas likumā, nosakot, ka ienākumi no valsts īpašuma privatizācijas, pēc Ministru kabineta noteiktajā kārtībā aprēķināto normatīvo atskaitījumu veikšanas Privatizācijas aģentūrai, ieskaitāmi rezerves fondā. Rezerves fondā tiks uzkrāti līdzekļi valsts pārvaldes uzdevumu izpildes finansēšanai nākamajiem periodiem, kad paredzams, ka ienākumi vēl būtiski samazināsies. Attiecīgi ar šiem līdzekļiem tiks finansēta reformu pabeigšana, kas tika uzsākta, lai nodrošinātu valsts pāreju no komandekonomikas uz tirgus ekonomiku. Ministru kabinets noteiks kārtību un apjomu, kādā tiks finansēta minēto pārvaldes uzdevumu izpilde. |
| 3. | Projekta izstrādē iesaistītās institūcijas | Ekonomikas ministrija un Privatizācijas aģentūra. |
| 4. | Cita informācija | Tai pat laikā ir jānorāda, ka pēc noteikto valsts pārvaldes uzdevumu pilnīgas izpildes palikušie finanšu līdzekļi rezerves fondā tiks pārskaitīti valsts budžetā. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Grozījumi Privatizācijas likumā nodrošinās reformu pabeigšanu, kas tika uzsāktas, lai nodrošinātu valsts pāreju no komandekonomikas uz tirgus ekonomiku. |
| 3. | Administratīvo izmaksu monetārs novērtējums | Nav nepieciešams. |
| 4. | Cita informācija | Grozījumi Privatizācijas likumā par Privatizācijas aģentūras firmas maiņu uz Valsts aktīvu pārvaldības aģentūru veicinās darbu ar klientiem, kuri nav saistīti ar privatizācijas procesiem. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015.gads** | | Turpmākie trīs gadi (*euro*) | | |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Budžetā pārskaitāmais privatizācijas ieņēmumu apmērs ir atkarīgs no pārdoto valsts īpašumu cenas un privatizācijas subjektu saistību izpildes atbilstoši pielīgtajiem nomaksas līgumiem. Tādejādi šobrīd nav iespējams noteikt iespējamos pārskaitījumus budžetā, kas var tikt iegūti no valsts īpašumu privatizācijas. Tajā pašā laikā atbilstoši likumu „Par valsts budžetu 2015.gadam” 1. un 2.pielikumam valsts budžeta ieņēmumos nav ietverti iespējamie ieņēmumi no valsts īpašumu privatizācijas. Līdz ar to, iespējamo samazinājumu no privatizācijas gūtiem ieņēmumiem nevar uzskatīt par valsts budžetu ieņēmumu samazinājumu.  Vienlaicīgi ir jānorāda, ka, neveicot grozījumus Privatizācijas likumā saistībā ar iespēju rezerves fondā uzkrāt privatizācijas gūtos līdzekļus, 2016.gadā nebūs finanšu līdzekļu, lai nodrošinātu šādu valsts pārvaldes uzdevumu izpildi - valsts īpašuma objektu privatizācijas procesa pabeigšanā, privatizācijas sertifikātu piešķiršanas, dzēšanas un apgrozības procesā nodrošināšanā, valsts dzīvojamo māju privatizācijas pabeigšanu, apsaimniekošanas un atsavināšanas procesa izmaksu segšanai un lauku un pilsētu zemes izpirkuma (pirkuma) līgumu slēgšanas pakalpojuma izpildē. Attiecīgi 2016.gadā būs nepieciešams piešķirt dotāciju iepriekš minēto valsts pārvaldes uzdevumu izpildes nodrošināšanai, kas palielinātu valsts budžeta bāzes izdevumus 2016.gadam. Turklāt ir jānorāda, ka rezerves fondā uzkrātie līdzekļi tiks izmantoti tikai valsts pārvaldes uzdevumu izpildes finansēšanai Ministru kabineta noteiktajā kārtībā. Pēc noteikto valsts pārvaldes uzdevumu pilnīgas izpildes palikušie finanšu līdzekļi rezerves fondā tiks pārskaitīti valsts budžetā. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | 1. Ministru kabinetam jāizdod Ministru kabineta noteikumi, kas noteiks kārtību, kādā:   1. Privatizācijas likumā noteikto valsts īpašumu privatizācijas procesa saistīto izdevumu un Privatizācijas aģentūrai paredzamo atskaitījumu segšanu; 2. valsts kapitāla daļu atsavināšanu, ja nav iespējams segt izdevumus no atsavināmo kapitāla daļu ieņēmumiem; 3. privatizācijas sertifikātu piešķiršanas, dzēšanas un apgrozības procesa organizēšanu, ja kārtējā budžeta likumā nav paredzēta dotācija; 4. valsts dzīvojamo māju privatizācijas, atsavināšanas un apsaimniekošanas procesa organizēšanu, ja kārtējā budžeta likumā nav paredzēta dotācijā; 5. citiem izdevumiem, kas noteikti citos likumos.   2. Jāveic grozījumi Ministru kabineta noteikumos, kuros ir atsauce uz Privatizācijas aģentūru, aizstājot tās nosaukumu ar Valsts aktīvu pārvaldības aģentūru. |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |

|  |
| --- |
| **VI. Sabiedrības līdzdalība un komunikācijas aktivitātes** |

|  |
| --- |
| *Projekts šo jomu neskar* |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija un Privatizācijas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar, jo Likumprojekts neparedz jaunu institūciju veidošanu, kā arī esošo institūciju funkciju paplašināšanu. |
| 3. | Cita informācija | Nav. |

**Ekonomikas ministre D.Reizniece-Ozola**

**Vīza:**

**Valsts sekretāra pienākumu izpildītājs,**

**valsts sekretāra vietnieks J.Spiridonovs**

24.03.2015. 10:00.

2770

Zelča67013163, Inese.Zelca@em.gov.lv